
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2012 M. SAUSIO 25 D. NUTARIMO NR. 98 „DĖL PRIIMANČIOSIOS ŠALIES PARAMOS TEIKIMO UŽDUOČIŲ VALSTYBĖS IR SAVIVALDYBIŲ INSTITUCIJOMS AR ĮSTAIGOMS APRAŠO PATVIRTINIMO“ PAKEITIMO

Lietuvos Respublikos Vyriausybė n u t a r i a:
Pakeisti Priimančiosios šalies paramos teikimo užduočių valstybės ir savivaldybių institucijoms ar įstaigoms aprašą, patvirtintą Lietuvos Respublikos Vyriausybės 2012 m. sausio 25  d. nutarimu Nr. 98 „Dėl Priimančiosios šalies paramos teikimo užduočių valstybės ir savivaldybių institucijoms ar įstaigoms aprašo patvirtinimo“:
1. Pakeisti 3.2 papunktį ir jį išdėstyti taip:
„3.2. užtikrina ministerijos valdymo srities valstybės informacinių išteklių duomenų, reikalingų suinteresuotiems mobilizacijos sistemos subjektams rengiantis teikti priimančiosios šalies paramą ir ją teikiant, neatlygintiną teikimą Lietuvos Respublikos valstybės informacinių išteklių valdymo įstatymo ir Lietuvos Respublikos asmens duomenų teisinės apsaugos įstatymo nustatyta tvarka.
2. Pakeisti 6 punktą ir jį išdėstyti taip:
„6. Teisingumo ministerija užtikrina ministerijos valdymo srities valstybės informacinių išteklių duomenų, reikalingų suinteresuotiems mobilizacijos sistemos subjektams rengiantis teikti priimančiosios šalies paramą ir ją teikiant, neatlygintiną teikimą Valstybės informacinių išteklių valdymo įstatymo ir Asmens duomenų teisinės apsaugos įstatymo nustatyta tvarka.
3. Pakeisti 8.3 papunktį ir jį išdėstyti taip:
„8.3. užtikrina ministerijos valdymo srities valstybės informacinių išteklių duomenų, reikalingų suinteresuotiems mobilizacijos sistemos subjektams rengiantis teikti priimančiosios šalies paramą ir ją teikiant, neatlygintiną teikimą Valstybės informacinių išteklių valdymo įstatymo ir Asmens duomenų teisinės apsaugos įstatymo nustatyta tvarka.
4. Pakeisti 9 punktą ir jį išdėstyti taip:
„9. Žemės ūkio ministerija ir jai pavaldžios institucijos, kurių veikla susijusi su šiame punkte nurodytomis užduotimis:
9.1. užtikrina ministerijos valdymo srities valstybės informacinių išteklių duomenų, reikalingų suinteresuotiems mobilizacijos sistemos subjektams rengiantis teikti priimančiosios šalies paramą ir ją teikiant, neatlygintiną teikimą Valstybės informacinių išteklių valdymo įstatymo ir  Asmens duomenų teisinės apsaugos įstatymo nustatyta tvarka;
9.2. pagal kompetenciją organizuoja Nacionalinės žemės tarnybos prie Žemės ūkio ministerijos, valstybės įmonės Valstybės žemės fondo patikėjimo teise valdomos valstybinės žemės, reikalingos teikiant priimančiosios šalies paramą, suteikimą Lietuvos kariuomenei.“
5. Pakeisti 11 punktą ir jį išdėstyti taip:
„11. Savivaldybių administracijos:
11.1. organizuoja sveikatos priežiūros paslaugų teikimą atvykstančioms pajėgoms savivaldybei pavaldžiose sveikatos priežiūros įstaigose;
11.2. užtikrina susidarančių komunalinių atliekų surinkimą ir tvarkymą, geriamojo vandens tiekimą ir nuotekų tvarkymą atvykstančių pajėgų apsistojimo (dislokavimo) vietose;
11.3. pagal Lietuvos kariuomenės nurodytus priimančiosios šalies paramos poreikius nustato didžiagabaričių ir (ar) sunkiasvorių transporto priemonių judėjimo vietinės reikšmės viešaisiais keliais ir gatvėmis maršrutus, organizuoja nustatytuose maršrutuose kelių, gatvių ir jų statinių įrengimo, remonto, rekonstrukcijos, priežiūros darbus;
11.4. pagal Lietuvos kariuomenės nurodytus priimančiosios šalies paramos poreikius organizuoja savivaldybėms nuosavybės teise priklausančių ar jų patikėjimo teise valdomų vietinės reikšmės vidaus kelių, gatvių ir jų statinių priežiūros darbus;
11.5. pagal Lietuvos kariuomenės nurodytus priimančiosios šalies paramos poreikius
organizuoja savivaldybės nuosavybės teise priklausančio, patikėjimo teise valdomo ar savivaldybių įmonių ar įstaigų patikėjimo teise valdomo nekilnojamojo turto, reikalingo teikiant priimančiosios šalies paramą, suteikimą Lietuvos kariuomenei.“

